परराष्ट्रमन्त्रीको सचिवालयले यस्तो छलफलाई आन्तरिक छलफल भनेको छ। छलफल विशेष गरि आगामी शुक्रबारदेखि प्रधानमन्त्री केपी शर्मा ओलीले गर्ने भारतको राजकीय भ्रमणमा नै केन्द्रित रहेको एक सहभागीले बताए। ‘छलफलमा समग्र कूटनीति र भारतसँगको सम्वन्ध विस्तारमा नै बढी छलफल केन्द्रित रह्यो,’ एक सहभागीले भने, ‘सबै जसोले छिमेकसँग सम्बन्ध सुमधुर राखेर नै अघि बढ्न पर्छ। त्यसमाथि पनि भारतसँगको सम्बन्धमा हामी संवेदनशील भएर ‘विन–विन’ सहकार्य गर्नुपर्छ।’
